ঘোড়াঘাট সরকারি কলেজ

ঘোড়াঘাট সরকারি কলেজ দিনাজপুর জেলার একটি সরকারি মহাবিদ্যালয়। এটি ঘোড়াঘাট উপজেলার কেন্দ্রে শ্যামপুর এলাকায় অবস্থিত এবং ১৯৮৪ সালে প্রতিষ্ঠিত। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে স্নাতক (পাস) কোর্স চালু আছে।

ইতিহাস 
১৯৮৪ সালে প্রতিষ্ঠানে উচ্চ মাধ্যমিক কোর্স, ১৯৯০ সালে স্নাতক (পাস) কোর্স চালু করা হয় এবং ২০১৮ সালে প্রতিষ্ঠানটি জাতীয়করণ করা হয়।
উপলব্ধ কোর্স 
 উচ্চ মাধ্যমিক 

 বিজ্ঞান
 মানবিক
 বানিজ্য

 স্নাতক (পাস) 
 বিএ (পাস)
 বিবিএস (পাস)
 বিএসএস (পাস)
 বি.এসসি (পাস)
শিক্ষার্থী 
বাংলাদেশ শিক্ষাতথ্য ও পরিসংখ্যান ব্যুরোর ২০২৫ সালের তথ্যমতে এ কলেজে উচ্চ মাধ্যমিক স্তরে ৩৮০ জন এবং স্নাতক (পাশ) স্তরে ৯৫২ জন মিলে ১৩৩২ জন শিক্ষার্থী অধ্যায়নরত আছে।

ফলাফল 
২০১১ থেকে ২০২৫ সাল পর্যন্ত প্রতিষ্ঠান থেকে মোট ৪,৭৩৫ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ৩,১১৫ জন এবং ফেল করেছে ১,৬২০ জন। ৫৪ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৬৫.৭৯% এবং জিপিএ ৫ প্রাপ্তির হার ছিল ১.১৪%।

তথ্যসূত্র

বহিঃসংযোগ


বিষয়শ্রেণী:দিনাজপুর জেলার মহাবিদ্যালয়
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়